Nafnlausi áróðurinn gegn Vinstri grænum og „ Skatta-Kötu “ virkaði Í nýrri bók sagnfræðings er sögð 20 ára saga Vinstri grænna . Þar er meðal annars fjallað ítarlega um tímabilið frá þingkosningunum í október 2016 og fram til febrúar 2019 og rætt við marga stjórnmálamenn um hvernig það tímabil hafi verið . Í þeim samtölum koma fram áður óbirtar skoðanir og upplýsingar . Nafnlausi áróðurinn gegn Vinstri grænum og „ Skatta-Kötu “ virkaði Í nýrri bók sagnfræðings er sögð 20 ára saga Vinstri grænna . Þar er meðal annars fjallað ítarlega um tímabilið frá þingkosningunum í október 2016 og fram til febrúar 2019 og rætt við marga stjórnmálamenn um hvernig það tímabil hafi verið . Í þeim samtölum koma fram áður óbirtar skoðanir og upplýsingar . Nafnlaus áróður gegn Katrínu Jakobsdóttur og Vinstri grænum , sem birtur var á samfélagsmiðlum og annars staðar á netinu í aðdraganda kosninganna 2017 , virkaði . Það er mat Katrínar sjálfrar sem bendir á að fylg flokksins hafi fallið jafnt og þétt eftir að áróðurinn , myndbönd sem snérust um „ „ Skattaglöðu Skatta-Kötu “ , hóf að birtast . Enn þann dag í dag hefur ekki verið opinberað hverjir stóðu á bakvið félagsskapinn Kosningar 2017 , sem bjó til áróðursmyndböndin og greiddi fyrir mikla dreifingu þeirra . Þetta er meðal þess sem kemur fram í bókinni Hreyfing rauð og græn – Saga VG 1999 - 2019 eftir Pétur Hrafn Árnason sagnfræðing , sem kom út fyrr í þessum mánuði í tilefni af 20 ára afmæli Vinstri grænna . Þar er meðal annars fjallað ítarlega um tímabilið frá þingkosningunum í október 2016 og fram til febrúar 2019 . Auglýsing Í þeim kosningum voru sjö flokkar kjörnir á þing , sitjandi stjórn kolféll og engin sýnileg stjórn var í kortunum . Því þurfti að leita óhefðbundinna leiða til að mynda ríkisstjórn og úr varð stjórnarkreppa sem stóð fram í janúar 2017 . Leiðinlegasti tíminn á pólitískum ferli Katrínar Katrín Jakobsdóttir , formaður Vinstri grænna , segir í bókinni að stjórnarmyndunarviðræðurnar sem áttu sér stað eftir kosningarnar 2016 , og drógust í marga mánuði , hafi verið mjög óvenjulegur tími í íslenskri pólitík . „ Ég myndi segja að hann hafi verið sá leiðinlegasti sem ég hef upplifað á mínum pólitíska ferli . Ég eiginlega lærði í þessum stjórnarmyndunarviðræðum – í eitt skipti fyrir öll – að maður þarf mjög að gæta þess hverjum maður treystir í pólitík . Þetta er staðreynd sem stjórnmálin standa frammi fyrir eftir hrunið , traust milli manna er af mjög svo skornum skammti . “ Hún greinir einnig frá því að í síðari tilrauninni til að mynda fimm flokka ríkisstjórn Vinstri grænna , Samfylkingar , Pírata , Bjartrar framtíðar og Viðreisnar , hafi Vinstri grænum og Viðreisn aldrei samið , enda hefðu margir innan Vinstri grænna talið að Viðreisn væri harður hægriflokkur sem stæði þeim jafnvel fjær á hinu pólitíska sviði en Sjálfstæðisflokkurinn . Benedikt Jóhannesson , þáverandi formaður Viðreisnar , hefði meðal annars hringt í hana og með ýmsum rökum gert nokkurs konar tilkall til að leiða næstu ríkisstjórn . Svandís Svavarsdóttir segir í bókinni að margir í Viðreisn hefðu haft „ einlægan áhuga á þessu fimm flokka mynstri . En vissulega er Viðreisn hægriflokkur sem hefur m.a.s. meiri áhuga á að einkavæða í heilbrigðisgeira en sjálfstæðismenn og þar við bættist að skorti á heilindi á milli manna . “ Eftir þetta hófst samtal milli Framsóknarflokks og Vinstri grænna um að skoða ríkisstjórn með Sjálfstæðisflokki . Í bókinni segir hins var að á „ fundi milli forystu VG og Framsóknar 3. janúar [ 2017 ] fékk hins vegar Lilja Alfreðsdóttir skeyti um að þetta væri um seinan , ríkisstjórn Bjarna Benediktssonar með aðild Viðreisnar og Bjartrar framtíðar væri að fæðast . Lengsta stjórnarkreppa frá árinu 1947 var á enda . “ Hægt að sjá úr flugvél hve slæm stemmning var í stjórninni Haft er eftir Katrínu í bókinni að það hafi mátt greina það strax við stefnuræðu hins nýja forsætisráðherra , 24. janúar 2017 eða 13 dögum eftir að hún tók við völdum , að stemmningin í nýja stjórnarliðinu hafi ekki verið góð . Í bókinni segir : „ Innan Bjartrar framtíðar voru strax frá upphafi svo miklar efasemdir um þennan ráðahag , einkum í grasrót og á sveitarstjórnarsviði , að það yrði kraftaverki næst að þessi stjórn með einungis eins manna meirihluta héldi út í fjögur ár . Ríkisstjórn Bjarna Benediktssonar varð ekki langlíf . Mynd : Birgir Þór Harðarson Eftir erfiða fyrstu mánuði , og langt sumarfrí þar sem ríkisstjórnin hélt ekki fund í 30 daga , var komið að stefnuræðu Bjarna Benediktssonar 13. september 2017 . Landsréttarmálið og Uppreist æru-málið höfðu verið allsráðandi um sumarið og valdið stjórninni margháttuðum erfiðleikum . Í bókinni er haft eftir Katrínu að það „ þetta septemberkvöld á Alþingi hefði mátt sjá úr flugvél hve stemmningin í stjórnarliðinu var döpur “ . Katrín segist hafa hugsað : „ Þessi stjórn er ekki að fara að lifa lengi “ . Stjórnarsamstarfinu slitið Daginn eftir , 14. september úrskurðaði kærunefnd upplýsingamála að það ætti að afhenda fjölmiðlum upplýsingum um hverjir hefðu skrifað undir meðmælabréf fyrir þá sem höfðu fengið uppreist æru . Í ljós kom að faðir Bjarna Benediktssonar hefði verið einn þeirra sem gerði slíkt fyrir dæmdan barnaníðing . Sigríður Andersen , þáverandi dómsmálaráðherra , greindi frá því síðar sama dag að hún hefði fengið upplýsingar um þetta í júlí 2017 og sagt Bjarna Benediktssyni frá því samstundis . Björt framtíð taldi Sjálfstæðisflokkinn hafa orðið uppvís að trúnaðarbresti og ákvað á stjórnarfundi þá um nóttina að kjósa rafrænt um hvort að slíta ætti stjórnarsamstarfinu . Það var samþykkt með 87 prósent greiddra atkvæða . 15. september dæmdi Héraðsdómur Reykjavíkur að Sigríður hefði brotið gegn lögum þegar hún skipaði dómara við Landsrétt . Það bætti gráu ofan á svart . Bjarni Benediktsson hafði fá önnur úrræði en að boða til nýrra kosninga . Í lok október 2017 var svo kosið í annað sinn á einu ári . Í kosningar með tóman kosningasjóð Í bókinni kemur fram að kosningasjóður Vinstri grænna hafi verið „ svo gott sem tómur “ þegar þetta gerðist og einungis sex vikur í kosningar . Katrín segir þar að hún líti ekki glaðbeitt aftur til þessarar kosningabaráttu . „ Þessi kosningabarátta var eins og að taka þátt í sjónvarpsþætti í endurtekningu , sömu sviðsmyndirnar , sömu stefin , sömu spyrlarnir og sömu spurningarnar . Þó var sú nýbreytni nú að mörgum reið á að vita „ hvaða starfhæfu ríkisstjórn væri hægt að mynda sem situr út kjörtímabilið ? “ Reyndum við þá að gera út á þá ímynd að vera afl staðfestu í íslenskri pólitík . “ Auglýsing Í kosningabaráttunni var áhersla Vinstri grænna á Katrínu og fyrir lá að stefna flokksins snerist um að hún ætti að leiða næstu ríkisstjórn sem forsætisráðherra . Nafnlausi áróðurinn virkaði Í bókinni er farið yfir það að þegar flokkur leggi slíka ofuráherslu á eina persónu sé alltaf hætta á því að pólitískir andstæðingar reyni að sverta orðspor þess einstaklings . Það hafi reynst raunin í kosningabaráttunni 2017 . Birtingarmyndin var meðal annars myndbönd , frá nafnlausri áróðurssíðu sem bar nafnið Kosningar 2017 , með „ Skattaglöðu Skatta-Kötu “ sem klifaði á skattahækkunum og hótaði „ eignaupptöku að sósíalískri fyrirmynd . Í bókinni segir : „ Í lok eins myndbandsins runnu samklippur úr ræðum Katrínar á Alþingi inn í níð frá búsáhaldarbyltingu og myndum af upplausnarástandi með brennandi íslenska krónu í miðpunkti . “ Myndböndunum var dreift með ærnum tilkostnaði á Facebook og YouTube . Áhorfið mældist í tugum þúsunda hið minnsta . Á meðal þeirra mynda sem dreift var í aðdraganda kosninganna 2017 . Mynd : Skjáskot Katrín er spurð að því í bókinni hvort þessi áróður hafi haft áhrif ’ ? Hún segir að hún sé nokkuð viss um að svo hafi verið . „ Tillögur VG í skattamálum voru gerðar tortryggilegar og það hafði heilmikil áhrif . Fylgið féll jafnt og þétt og að lenda í slíkri vörn strax í upphafi er þrælerfitt í kosningabaráttu . “ Fylgi VG , sem hafði mælst í kringum 25 prósent í lok september , fór að falla . Á endanum fékk flokkurinn 16,9 prósent , sem gerði hann að næst stærsta flokki landsins . Niðurstaðan var samt sem áður vonbrigði . Flokkurinn hafði tapað umtalsverðu fylgi , sem hefði getað breytt hinni pólitísku stöðu umtalsvert , á síðustu dögum kosningabaráttunnar . Á endanum bættu Vinstri græn einungis við sig einum þingmanni . Í bókinni er reynt að leita skýringa á því hvað fór úrskeiðis . Ein skýringin sem þar er viðruð er að Flokki fólksins , sem hafi höfðað til hinna minna megandi , hafi náð umtalsverðum árangri á lokametrunum sem skilaði flokknum í fyrsta sinn inn á þing . Fylgi flokksins hefði , samkvæmt könnunum , lækkað hjá þeim sem höfðu einungis grunnskólapróf en var hærra en hjá nokkrum öðrum flokki hjá þeim sem voru háskólamenntaðir . Verst geymda leyndarmálið í pólitíkinni Næsta skref voru stjórnarmyndunarviðræður Vinstri grænna , Samfylkingar , Pírata og Framsóknarflokks heima hjá Sigurði Inga Jóhannssyni í Hrunamannahreppi . Þeim var slitið eftir fjóra daga . Í kjölfarið fóru af stað þreifingar milli Vinstri grænna , Framsóknar og Sjálfstæðisflokks , enda segir í bókinni að áhugi innan allra þeirra flokka á slíku samstarfi hafi verið „ verst geymda leyndarmálið í pólitíkinni “ á þeim tíma . Auglýsing Skiptar skoðanir voru um þetta innan Vinstri grænna og Svandís Svavarsdóttir segir meðal annars í bókinni að henni hafi þótt „ mikilvægt af sögulegum og pólitískum ástæðum að VG og Samfylkingin fylgdust að “ . Síðarnefndi flokkurinn hafði hins vegar útilokað stjórnarsamstarf með Sjálfstæðisflokknum . Í bókinni segir að snemma í viðræðunum hafi náðst samkomulag um að Katrín yrði forsætisráðherra og að Vinstri græn myndu þar með leiða stjórnina . Svandís segir þar að efasemdir hennar um stjórnarsamstarfið hafi fljótlega farið að eyðast . „ Mér fannst þetta vissulega djörf ákvörðun en að sama skapi ótrúlega spennandi . Um leið og við vorum svo komin yfir þann hjalla að vega og meta hvort skyldi leggja út í þetta þá vann ég að því heils hugar . Mér finnst bakþankar leiðinlegir . “ Þegar afrakstur viðræðna var kynntur þingflokknum 13. nóvember 2017 var Kolbeinn Óttarsson Proppé einna fyrstur úr þingliðinu til að lýsa stuðningi við það að hefja formlegar stjórnarmyndunarviðræður . Steingrímur J. Sigfússon segir í bókinni að það ætti ekki að einblína á að flokkarnir tveir sem verið var að fara að mynda ríkisstjórn með bæru ábyrgð á hruninu . Það hafi ekki verið flokkarnir „ sem stofnanir sem ollu hruninu heldur sú stefna sem ákveðnir einstaklingar reyndu að framfylgja “ . Ekki væri hægt að festast í sögulegri hefndarhyggju . Kolbeinn Óttarsson Proppé var einna fyrstur úr þingliðinu til að lýsa yfir stuðningi við viðræður um myndum stjórnarinnar sem nú situr . Mynd : Bára Huld Beck Í stjórnarmyndunarviðræðunum reyndist erfiðast að ná saman um skatta - , umhverfis - og jafnréttismál . Ríkisstjórnin tók formlega við völdum í lok nóvember 2017 . Í bókinni segir : „ „ Eyðimerkurganga “ VG hin síðari var á enda . “ Vantrauststillagan erfiðust fyrir þingflokkurinn Í raun fækkaði strax um tvo í stjórnarmeirihlutanum , sem taldi 35 þingmenn eftir kosningarnar , þar sem Andrés Ingi Jónsson og Rósa Björk Brynjólfsdóttir studdu ekki myndun stjórnarinnar né stjórnarsáttmálann . Þegar kom að skipun þingnefnda voru þau ekki reiknuð með hjá stjórnarflokkunum heldur þingmenn Vinstri grænna taldir níu í stað ellefu . Andrés Ingi , sem nýverið yfirgaf þingflokk Vinstri grænna og situr nú sem óháður þingmaður , segir í bókinni að þau tvö hafi „ strax í upphafi verið sett á annan bás en restin af þingflokknum . “ Rósa Björk segir að hún hafi strax skynjað að sjálfstæðismenn hefðu lagst gegn því að hún og Andrés Ingi myndu fá áhrifastöður í þingnefndum sem skerti á móti styrk Vinstri grænna í þeim . Flokkurinn hefði átt að fá formennsku í einni nefnd í viðbót . Skömmu eftir að ríkisstjórnin tók við kom dómur Hæstaréttar í Landsréttarmálinu , þar sem lögbrot Sigríðar Andersen voru staðfest . Í kjölfarið lagði stjórnarandstaðan fram vantrauststillögu á Sigríði sem var felld með 33 atkvæðum gegn 29 . Andrés Ingi og Rósa Björk studdu hana , og upplifðu sig jaðarsett í kjölfarið . Auglýsing Í bókinni segir Katrín að eitt flóknasta verkefnið í pólitík sé að búa til og halda utan um liðsheild . „ Hver þingmaður er t.d. ekki eingöngu hluti af gangverki þingflokks , hann er líka sjálfstæð stofnun í samkeppni við aðra þingmenn . Eitt lærðum við a.m.k. af stjórnartíðinni 2009 - 2013 , þar er ekki hægt að þvinga einstakling til að breyta gegn betri vitund . Vantrauststillagan reyndi vissulega mjög á , hún var fyrirsjáanleg en samt það erfiðasta sem þingflokkurinn hafði til þessa tekist á við . Og þá datt fylgi VG niður i skoðanakönnunum . “ Tilefni til að vera hugsi Viðhorfskönnun sem Vinstri græn gerðu í fyrrahaust , til að taka saman upplýsingar um stöðu flokksins , gáfu félagsmönnum tilefni til að vera hugsi yfir stöðu mála . Í könnuninni var leitað álits 2.437 einstaklinga úr félagaskrá Vinstri grænna og 2.979 úr handahófskenndu úrtaki . Í bókinni segir : „ Niðurstaða könnunarinnar var kynnt á flokksráðsfundi VG 12. október [ 2018 ] . Samkvæmt henni voru 44 prósent flokksmanna sem tóku þátt í könnuninni „ frekar ánægðir “ , „ mjög ánægðir “ eða „ að öllu leyti ánægðir “ með störf ríkisstjórnar Katrínar Jakobsdóttur . [...] Þá sögðu 47 prósent kjósenda VG 2017 að þátttaka hreyfingarinnar í ríkisstjórn hefði ekki haft neikvæð áhrif á val sitt í borgarstjórnarkosningunum og voru neikvæðu áhrifin enn minni utan Reykjavíkur . Þessi niðurstaða var mjög í takti við niðurstöðu sveitarstjórnarkosninganna þar sem árangur VG var rýr á höfuðborgarsvæðinu . “ Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .